Document ID: /roh_data/filtered/fineweb-2-filterrobots_roh.jsonl.gz/69736

En la transfurmaziun digitala prenda la Confederaziun tut tenor purtada decisiuns sin differents stgalims. Las cumpetenzas èn illustradas en il model directiv. Ultra da quai s’occupa la delegaziun dal Cussegl federal Digitalisaziun e TIC da dumondas strategicas.
Delegaziun dal Cussegl federal Digitalisaziun e TIC
A la delegaziun dal Cussegl federal «Digitalisaziun e TIC» appartegnan – sut il presidi dal DFF – ils schefs dal DEFR e dal DFI sco er il chancelier federal. Sin plaun strategic sa fatschenta la delegaziun cun la transfurmaziun digitala e cun la direcziun da las TIC da l’administraziun federala sco er cun la realisaziun e cun il svilup da la strategia «Svizra digitala». Ella prepara ils conclus dal Cussegl federal en quests secturs. Las scuntradas vegnan organisadas cun il sustegn da la Svizra digitala (Chanzlia federala).